
DR 30.10.2019 17 

 
Manakala dalam isu kebebasan media, sememangnya kerajaan tidak pernah 

mengenakan sebarang tindakan. Lebih terbuka. Kalau kita lihat pada hari ini, lebih terbuka 
untuk membenarkan perkara-perkara yang dilaporkan berdasarkan kepada news value, 
dengan izin Tuan Yang di-Pertua. Sekiranya berita itu benar berdasarkan news value, tidak 
ada sebab kerajaan akan menghalang pengeluaran berita tersebut. 

Akan tetapi, kalau perkara tersebut digunakan semata-mata untuk memutarbelitkan 
fakta yang benar, kerajaan akan mengambil tindakan yang bersesuaian mengikut peruntukan 
undang-undang yang sedia ada.   

Dato' Haji Salim Sharif [Jempol]:  Terima kasih Tuan Yang di-Pertua.  Soalan saya 
berkaitan dengan akta yang baru kita mansuhkan itu hari iaitu Akta Antiberita Tidak Benar di 
Parlimen. Adakah kementerian mahu mewujudkan satu akta baharu komunikasi untuk 
menyekat berita yang tidak benar di media sosial?  Kita tahu bahawa tiada akta yang boleh 
menyekat kalau memansuhkan Akta Antiberita Tidak Benar ini.  Di mana di Thailand telah 
wujud bilik perang bagi menyekat mana-mana berita yang tidak benar.  Manakala di Malaysia, 
tidak ada benda yang boleh kita letakkan untuk kita mengawasi keadaan di bawah task force. 

Kita tahu bahawa wujudnya portal SEBENARNYA.MY – Tidak Pasti Jangan Kongsi.  
Adakah keberkesanan portal ini dapat mengawasi berita-berita yang tidak benar yang 
disebarkan? 

Tuan Eddin Syazlee bin Shith: Tuan Yang di-Pertua, terima kasih kepada Yang 
Berhormat Jempol atas soalan tambahan kedua tadi. 

Berkenaan isu peruntukan undang-undang yang boleh digunakan bagi mengatasi 
masalah isu penyebaran berita-berita tidak benar ini, sebenarnya kita mempunyai peruntukan 
undang-undang yang cukup. Seperti yang saya sebutkan sebentar tadi, pertama, di bawah 
Kanun Keseksaan.  Kita mempunyai peruntukan undang-undang yang boleh diguna pakai. 

Kedua, kita juga mempunyai peruntukan di bawah Akta Komunikasi dan Multimedia 
1998 [Akta 588] yang selalu kita guna pakai. Sebab itu, secara khususnya, Yang Berhormat, 
di bawah seksyen 233 ini, kita mengenakan hukuman denda sehingga RM50 ribu dan penjara 
tidak melebihi satu tahun. Banyak kertas siasatan yang dibuka sehingga lebih daripada 50 
kes yang berkaitan dengan berita tidak benar, walaupun yang telah dihukum lebih kurang ada 
tiga kes.   

Ini ditambah juga dengan satu usaha sama di antara pihak polis yang menjalankan 
kuasa di bawah peruntukan Kanun Keseksaan dan Kanun Prosedur Jenayah dan 
bekerjasama dengan pihak MCMC untuk sama-sama menangani masalah penyebaran berita 
tidak benar ini. 

Walau bagaimanapun, kerajaan sentiasa terbuka untuk membincangkan perkara-
perkara yang difikirkan boleh memberikan penambahbaikan dalam kita menangani isu berita 
tidak benar sebagaimana cadangan untuk mewujudkan jawatankuasa pilihan khas. Saya 
percaya ini adalah satu permulaan kepada satu kajian yang lebih komprehensif berkenaan 
kedudukan anti berita tidak benar ini, insya-Allah. Terima kasih. 

Tuan Yang di-Pertua:  Sekarang saya mempersilakan Yang Berhormat Dato’ Seri 
Shahidan bin Kassim. Silakan. 

Tuan Ahmad Fahmi bin Mohamed Fadzil [Lembah Pantai]: Point of order.  
Peraturan mesyuarat.  

Tuan Yang di-Pertua: Ya, silakan. 

Tuan Ahmad Fahmi bin Mohamed Fadzil [Lembah Pantai]: P.M. 23(1)(r)(i).  
“Sesuatu pertanyaan untuk Jawab Lisan tidak boleh melebihi 40 perkataan tanpa mengira 
nama dan kawasan ahli yang bertanya dan Menteri yang bertanggungjawab.” 

Saya rujuk soalan Yang Berhormat Arau yang mana jumlah perkataannya saya kira 
adalah 100. Ia melebihi peraturan...  [Dewan riuh]  Kalau soalan (a), cuma sampai “Yang telah 
dibuat”.  It’s a basic point of order. 

Dato' Haji Salim Sharif [Jempol]: Itu kerja Tuan Yang di-Pertua. Janganlah buat 
kerja Tuan Yang di-Pertua. 

Tuan Yang di-Pertua: Tak apalah. Sebenarnya mengikut proses, perkara ini sudah 
diluluskan. 



Manakala dalam isu kebebasan media, sememangnya kerajaan tidak pernah. mengenakan sebarang tindakan. Lebih terbuka. Kalau kita lihat pada hari ini, lebih terbuka untuk membenarkan perkara-perkara yang dilaporkan berdasarkan kepada news value, dengan izin Tuan Yang di-Pertua. Sekiranya berita itu benar berdasarkan news value, tidak ada sebab kerajaan akan menghalang pengeluaran berita tersebut. Akan tetapi, kalau perkara tersebut digunakan semata-mata untuk memutarbelitkan fakta yang benar, kerajaan akan mengambil tindakan yang bersesuaian mengikut peruntukan undang-undang yang sedia ada. Dato' Haji Salim Sharif [Jempol]: Terima kasih Tuan Yang di-Pertua. Soalan saya berkaitan dengan akta yang baru kita mansuhkan itu hari iaitu Akta Antiberita Tidak Benar di Parlimen. Adakah kementerian mahu mewujudkan satu akta baharu komunikasi untuk menyekat berita yang tidak benar di media sosial? Kita tahu bahawa tiada akta yang boleh menyekat kalau memansuhkan Akta Antiberita Tidak Benar ini. Di mana di Thailand telah wujud bilik perang bagi menyekat mana-mana berita yang tidak benar. Manakala di Malaysia, tidak ada benda yang boleh kita letakkan untuk kita mengawasi keadaan di bawah task force. Kita tahu bahawa wujudnya portal SEBENARNYA.MY- Tidak Pasti Jangan Kongsi. Adakah keberkesanan portal ini dapat mengawasi berita-berita yang tidak benar yang disebarkan?. Tuan Eddin Syazlee bin Shith: Tuan Yang di-Pertua, terima kasih kepada Yang Berhormat Jempol atas soalan tambahan kedua tadi. Berkenaan isu peruntukan undang-undang yang boleh digunakan bagi mengatasi masalah isu penyebaran berita-berita tidak benar ini, sebenarnya kita mempunyai peruntukan undang-undang yang cukup. Seperti yang saya sebutkan sebentar tadi, pertama, di bawah Kanun Keseksaan. Kita mempunyai peruntukan undang-undang yang boleh diguna pakai. Kedua, kita juga mempunyai peruntukan di bawah Akta Komunikasi dan Multimedia 1998 [Akta 588] yang selalu kita guna pakai. Sebab itu, secara khususnya, Yang Berhormat, di bawah seksyen 233 ini, kita mengenakan hukuman denda sehingga RM50 ribu dan penjara tidak melebihi satu tahun. Banyak kertas siasatan yang dibuka sehingga lebih daripada 50 kes yang berkaitan dengan berita tidak benar, walaupun yang telah dihukum lebih kurang ada tiga kes. Ini ditambah juga dengan satu usaha sama di antara pihak polis yang menjalankan kuasa di bawah peruntukan Kanun Keseksaan dan Kanun Prosedur Jenayah dan bekerjasama dengan pihak MCMC untuk sama-sama menangani masalah penyebaran berita tidak benar ini. Walau bagaimanapun, kerajaan sentiasa terbuka untuk membincangkan perkara- perkara yang difikirkan boleh memberikan penambahbaikan dalam kita menangani isu berita tidak benar sebagaimana cadangan untuk mewujudkan jawatankuasa pilihan khas. Saya percaya ini adalah satu permulaan kepada satu kajian yang lebih komprehensif berkenaan kedudukan anti berita tidak benar ini, insya-Allah. Terima kasih. Tuan Yang di-Pertua: Sekarang saya mempersilakan Yang Berhormat Dato' Seri Shahidan bin Kassim. Silakan. Tuan Ahmad Fahmi bin Mohamed Fadzil [Lembah Pantai]: Point of order. Peraturan mesyuarat. Tuan Yang di-Pertua: Ya, silakan. Tuan Ahmad Fahmi bin Mohamed Fadzil [Lembah Pantai]: P.M. 23(1)(r)(i). "Sesuatu pertanyaan untuk Jawab Lisan tidak boleh melebihi 40 perkataan tanpa mengira nama dan kawasan ahli yang bertanya dan Menteri yang bertanggungjawab.". Saya rujuk soalan Yang Berhormat Arau yang mana jumlah perkataannya saya kira adalah 100. Ia melebihi peraturan... [Dewan riuh] Kalau soalan (a), cuma sampai "Yang telah dibuat". It's a basic point of order. Dato' Haji Salim Sharif [Jempol]: Itu kerja Tuan Yang di-Pertua. Janganlah buat kerja Tuan Yang di-Pertua. Tuan Yang di-Pertua: Tak apalah. Sebenarnya mengikut proses, perkara ini sudah diluluskan.